text: কুড়িগ্রাম- ৪ আসনে আ,লীগের দলীয় মনোনয়ন প্রত্যাশী মুক্তিযোদ্ধা আব্দুল কাদের চেয়ারম্যান ব্যাপক আলোচনায়
  সাকিব আল হাসান সাকিব আল হাসান
  প্রকাশিত: ১০:৫৭ পূর্বাহ্ণ, এপ্রিল ১, ২০১৮ | আপডেট: ১০:৫৭:পূর্বাহ্ণ, এপ্রিল ১, ২০১৮
  আসন্ন আগামী একাদশ জাতীয় সংসদ নির্বাচনে কুড়িগ্রাম-৪ আসনে আ,লীগের মনোনয়ন পেতে ব্যাপক ভাবে কাজ করে যাচ্ছেন ৩নং বন্দবেড় ইউনিয়নের সাবেক চেয়ারম্যান বীর মুক্তিযোদ্ধা আলহাজ্ব মোঃ আব্দুল কাদের। তিনি এখন ব্যাপক আলোচনায়। দলীয় ও স্থানীয় সূত্রমতে, কুড়িগ্রাম-৪ আসনে এবার পরিবর্তনের হাওয়া বইছে। আর জনমুখী নানা ইতি বাচক কর্মকান্ড আর সুখে-দুঃখে সবসময় সাধারণ মানুষের পাশে থাকা মোঃ আব্দুল কাদের
  মনোনয়নের বিষয়ে বিভিন্ন ভাবে এগিয়ে আছেন। আগামী নির্বাচনে এই আসনে যারা আওয়ামীলীগের নৌকা প্রতীকের মনোনয়ন প্রত্যাশী তাদের মধ্যে অন্যতম ত্যাগী আ,লীগ নেতা মোঃ আব্দুল কাদের। তাই সুখে-দুখে জনতার পাশে থাকা আব্দুল কাদেরকে নিয়ে কুড়িগ্রাম-৪ আসনের দলীয় নেতা- কর্মীরা স্বপ্ন দেখতে শুরু করেছেন। বিভিন্ন ইতি বাচক কর্মকান্ড আর বিচক্ষণ নেতৃত্বগুণে
  ইতিমধ্যে কুড়িগ্রাম-৪ তথা ১২ ইউপিবাসীর আস্থা ও ভালাবাসা অর্জন করতে সক্ষম হয়েছেন তিনি। আগামী নির্বাচনে এ আসনে আওয়ামীলীগ মনোনয়ন প্রত্যাশী সংগ্রামী আওয়ামীলীগ নেতা মোঃ আব্দুল কাদের
  যিনি তার নিজ নির্বাচনী এলাকায় নানান কর্মকান্ডে আত্মনিয়োগ করছেন। দলীয় কর্মসূচির পাশা-পাশি সামাজিক ও সেবা মূলক কর্মকান্ডে তাকে সক্রিয়ভাবে যোগ দিতে দেখা গেছে। এছাড়াও নিজ নির্বাচনী
  এলাকার সাধারণ মানুষের সঙ্গে নিয়মিত যোগাযোগ রাখছেন বলেও জানা গেছে। অন্যদিকে এই নির্বাচনী এলাকার জনগণও তাকে সাদরে গ্রহণ করছেন বলেও জানিয়েছে একটি সূত্র। এ ব্যাপারে কুড়িগ্রাম-৪ আসনের অনেকেই বলেন,মোঃ আব্দুল কাদের এ আসনের জনসাধারণকে যেভাবে বুকে জড়িয়ে নিয়ে, তাদের সুখে-দুঃখে পাশে থাকেন, তা সত্যি অভূতপূর্ব। এছাড়া সে হাসি মুখে অনেকেরই মন জয় করে নিয়েছেন। তাই আমরা তাকেই আগামীতে সংসদ নির্বাচনে এই আসনের এমপি হিসেবে পেতে চাই। এ ব্যাপারে সাবেক ইউপি চেয়ারম্যান আব্দুল কাদের
  বলেন, দীর্ঘদিন যাবৎ কুড়িগ্রাম-৪ আসন এলাকার মানুষের পাশে থেকে তাদের আশা-আকাঙ্খার কথা জেনেছি। স্বাধ্যমত তাদের সেবা করেছি। তবে দল যদি আমাকে মনোনয়ন দেয় তাহলে বিজয়ের ব্যাপারে আমি শতভাগ আশাবাদী। আর ইনশাআল্লাহ, মনোনয়ন পাওয়ার ব্যাপারেও আমি আশাবাদী। সব সময় আন্দোলন
  কর্মসূচিতে থাকার চেষ্টা করেছি। যদি দল সুযোগ দেয়, সফল হতে পারব। সেই বিশ্বাস নিয়েই কাজ করছি। তবে আওয়ামীলীগের সভাপতি শেখ হাসিনার নির্দেশ পেলেই আমি নির্বাচনে অংশ নিতে আগ্রহী।
  তিনি আরও বলেন, প্রধানমন্ত্রী দেশরত্ব শেখ হাসিনার হাতকে আরও শক্তিশালী করার জন্য নিরলস ভাবে চেষ্টা চালিয়ে যাচ্ছি। অন্য দিকে, মোঃ আব্দুল কাদের এবার দলীয় মনোনয়ন পাবেন বলে আশাবাদী স্থানীয়
  আওয়ামীলীগের নেতাকর্মী ও তার সমর্থকরা। তারা বলেন, তিনি সকল নির্বাচনে দলের প্রার্থীর পক্ষেই কাজ করছেন। তিনি নির্বাচনী এলাকায় নিয়মিত দলীয় কর্মসূচি সহ পথসভা, মতবিনিময় ও গণসংযোগ এবং
  সামাজিক অনুষ্ঠানেও যোগ দিচ্ছেন। আর তিনিই দীর্ঘদিন ধরে এলাকায় সাধারণ মানুষের পাশে রয়েছেন। বিভিন্ন দূর্ঘটনায় কবলিতদের নিয়মিত খোঁজখবর রাখেন। তাই তিনিই মনোনয়নের দাবিদার। তারা আরও বলেন, বিগতদিনে দলের জন্য তার অনেক ত্যাগ রয়েছে। তিনি দলের সকল কর্মকান্ডে শতভাগ ত্যাগ স্বীকার করে অংশ গ্রহণ করেন। তার ত্যাগ ও ব্যক্তিগত ক্লিন ইমেজের কারণে তিনি মনোনয়ন পেলেই এমপি নির্বাচিত হবেন।